####  ΠΑΝΕΠΙΣΤΗΜΙΟ ΘΕΣΣΑΛΙΑΣ

####  ΠΡΟΚΗΡΥΞΗ

####  πλήρωσης θέσεων καθηγητών

**ΣΧΟΛΗ ΓΕΩΠΟΝΙΚΩΝ ΕΠΙΣΤΗΜΩΝ**

**ΤΜΗΜΑ ΓΕΩΠΟΝΙΑΣ ΦΥΤΙΚΗΣ ΠΑΡΑΓΩΓΗΣ ΚΑΙ ΑΓΡΟΤΙΚΟΥ ΠΕΡΙΒΑΛΛΟΝΤΟΣ** οδός Φυτόκου, 38446, Ν. Ιωνία Βόλου, τηλ. 24210 93151, e-mail: g-agr@uth.gr, Αρμόδιος κ. Τόλια Αθηνά**.**

1. Μια (1) θέση καθηγητή στη βαθμίδα του **Αναπληρωτή** **Καθηγητή** με γνωστικό αντικείμενο **«Φυσιολογία του Φυτού στις Γεωπονικές Επιστήμες»** (Αρ. Προκ. 6253/21/ΓΠ/13-4-2021, ΦΕΚ 1322/10-6-2021/τ.Γ’, **ΑΔΑ: 9ΛΥΝ469Β7Ξ-ΡΡ3)**

Κωδικός Ανάρτησης «ΑΠΕΛΛΑ»: **APP22235**

**ΠΕΡΙΓΡΑΦΗ ΘΕΣΕΩΣ**

Το γνωστικό αντικείμενο της θέσης αφορά τη φυσιολογία των φυτών με εφαρμογές στις Γεωπονικές Επιστήμες. Στο πλαίσιο αυτού του γνωστικού αντικειμένου εξετάζεται η λειτουργία των καλλιεργούμενων φυτών και οι αποκρίσεις των φυτών στο περιβάλλον ανάπτυξής τους και στις καταπονήσεις που αυτό πιθανώς επιβάλλει.

**ΠΟΛΥΤΕΧΝΙΚΗ ΣΧΟΛΗ**

**ΤΜΗΜΑ ΗΛΕΚΤΡΟΛΟΓΩΝ ΜΗΧΑΝΙΚΩΝ ΚΑΙ ΜΗΧΑΝΙΚΩΝ ΥΠΟΛΟΓΙΣΤΩΝ** Γκλαβάνη 37 & 28ης Οκτωβρίου, Τ.Κ. 38221, τηλ. 24210 74967, e-mail: gece@e-ce.uth.gr, Αρμόδιος κ. Καρασίμου Μαρία.

1. Μια (1) θέση καθηγητή στη βαθμίδα του **Καθηγητή πρώτης βαθμίδας** με γνωστικό αντικείμενο **«Αλγόριθμοι, Δομές και Βάσεις Χωρικών Δεδομένων»** (Αρ. Προκ. 6761/21/ΓΠ/19-4-2021, ΦΕΚ 1322/10-6-2021/τ.Γ’, **ΑΔΑ: ΨΟΒΥ469Β7Ξ-6ΣΠ)**

Κωδικός Ανάρτησης «ΑΠΕΛΛΑ»: **APP22236**

**ΠΕΡΙΓΡΑΦΗ ΘΕΣΕΩΣ**

Το γνωστικό αντικείμενο «Αλγόριθμοι, Δομές και Βάσεις Χωρικών Δεδομένων» αφορά στη διαχείριση χωρικών δεδομένων, ήτοι δεδομένων που σχετίζονται με τη θέση ή/και το σχήμα γεωγραφικών αντικειμένων ή φαινομένων. Ειδικότερα, περιλαμβάνει: α) την οργάνωση χωρικών δεδομένων σε βάσεις δεδομένων που αξιοποιούν την κύρια μνήμη ή/και τεχνολογίες δευτερεύουσας μνήμης, β) τη χρήση δομών δεδομένων για τη δεικτοδότηση και αποτελεσματική προσπέλαση των δεδομένων αυτών και γ) την απάντηση απαιτητικών ερωτημάτων επί των δεδομένων αυτών με αποδοτικούς αλγορίθμους που αξιοποιούν έναν ή πολλούς υπολογιστικούς πυρήνες σε συγκεντρωτικά ή κατανεμημένα συστήματα.

**ΣΧΟΛΗ ΤΕΧΝΟΛΟΓΙΑΣ**

**ΤΜΗΜΑ ΔΑΣΟΛΟΓΙΑΣ, ΕΠΙΣΤΗΜΩΝ ΞΥΛΟΥ & ΣΧΕΔΙΑΣΜΟΥ**, Β. Γρίβα 11-13, 43100 Καρδίτσα, τηλ. 2441064750, Ηλεκτρ. Δ/νση: g-fwsd@uth.gr, Αρμόδιος κ. Αθανάσιος Κυριάκης.

1. Μια (1) θέση καθηγητή στη βαθμίδα του **Αναπληρωτή Καθηγητή** με γνωστικό αντικείμενο **«Δασική Οικονομική και Καινοτομία»** (Αρ. Προκ. 6276/21/ΓΠ1/13.04.2021, ΦΕΚ 1322/10.06.2021/τ.Γ’, **ΑΔΑ:** ΨΥΖΧ469Β7Ξ-5ΛΠ)

Κωδικός Ανάρτησης «ΑΠΕΛΛΑ»: **APP22150**

**ΠΕΡΙΓΡΑΦΗ ΘΕΣΗΣ**

Το γνωστικό αντικείμενο καλύπτει τα παρακάτω:

Οικονομική των συντελεστών της δασικής παραγωγής, μικροοικονομική και μακροοικονομική ανάλυση στη δασοπονία, τις δασικές επιχειρήσεις και εκμεταλλεύσεις, marketing δασικών προϊόντων και προϊόντων ξύλου, δασική εκτιμητική, επιχειρηματικός σχεδιασμός και δασικές επιχειρήσεις, οργάνωση δασικής επιχείρησης και επιχειρήσεων ξύλου, καινοτομία και επιχειρηματικότητα στην αλυσίδα αξίας των δασών και της δασικής παραγωγής, οικονομικά της καινοτομίας και διαχείριση καινοτομίας με έμφαση στη δασοπονία, δημιουργικότητα και ανάπτυξη νέων προϊόντων με βάση προϊόντα των δασών, πράσινη επιχειρηματικότητα και οικολογική καινοτομία, στρατηγική δασικών επιχειρήσεων, χρηματοδότηση και αξιολόγηση δημόσιων και ιδιωτικών επενδύσεων στη δασοπονία και των επιχειρήσεων ξύλου.

Ευρύτερες θεματικές οι οποίες εντάσσονται στο γνωστικό αντικείμενο με βάση και τις διεθνείς εξελίξεις είναι: Καινοτομία και Επιχειρηματικότητα στο Φυσικό Περιβάλλον, Κυκλική Οικονομία και Δασοπονία, Βιοοικονομία και Δασοπονία, Οικονομική των φυσικών Πόρων και του Περιβάλλοντος, με στόχο των παραπάνω τη βελτίωση της αποδοτικότητας στη χρήση δασικών ανανεώσιμων φυσικών πόρων, τη μεγιστοποίηση της αξίας των παραγόμενων προϊόντων και υπηρεσιών σε ολόκληρη την αλυσίδα αξίας και την ικανοποίηση των αναγκών του τελικού χρήστη στο πλαίσιο της αειφορίας και της βιώσιμης ανάπτυξης.

**ΤΜΗΜΑ ΣΥΣΤΗΜΑΤΩΝ ΕΝΕΡΓΕΙΑΣ**, Γαιόπολις – Π.Ο. Λάρισας – Τρικάλων 41500 Λάρισα, τηλ. 2410684577, e-mail: g-energy@uth.gr, Αρμόδια κα Δήμητρα Μπισίλκα.

2. Μια (1) θέση καθηγητή στη βαθμίδα του **Καθηγητή πρώτης βαθμίδας** με γνωστικό αντικείμενο **«Έμπειρα Συστήματα, Ασαφή Γνωστικά Δίκτυα και Αναπαράσταση Γνώσης»** (Αρ. Προκ. 6274/21/ΓΠ1/13.04.2021, ΦΕΚ 1322/10.06.2021/τ.Γ’, **ΑΔΑ: ΩΧ43469Β7Ξ-1ΞΕ)**

Κωδικός Ανάρτησης «ΑΠΕΛΛΑ»: **APP22151**

**ΠΕΡΙΓΡΑΦΗ ΘΕΣΗΣ**

Το γνωστικό αντικείμενο περιλαμβάνει την ερευνητική περιοχή του σχεδιασμού, της ανάπτυξης και των εφαρμογών έμπειρων συστημάτων, ασαφών γνωστικών δικτύων και μεθόδων αναπαράστασης γνώσης, οι οποίες αποτελούν σημαντικές περιοχές της τεχνητής νοημοσύνης και του εφαρμοσμένου μέρους αυτής. Ειδικότερα, η θεματική περιοχή σχετίζεται με την ανάπτυξη προηγμένων μεθοδολογιών μοντελοποίησης και ανάλυσης πολύπλοκων συστημάτων, βασισμένων στα ασαφή γνωστικά δίκτυα και στα έμπειρα συστήματα, ως προς την κατεύθυνση της αναπαράστασης και διαχείρισης γνώσης, με έμφαση στους αλγορίθμους εκπαίδευσης, στην υποστήριξη και λήψη αποφάσεων, στην πρόβλεψη και στον στρατηγικό σχεδιασμό. Τα ασαφή γνωστικά δίκτυα συνδυάζουν βασικά χαρακτηριστικά της ασαφούς λογικής και των νευρωνικών δικτύων, αποτελώντας μια πιο εξελιγμένη και με δυνατότητες εκμάθησης μεθοδολογία, στο ευρύ πεδίο της τεχνητής νοημοσύνης. Ακολουθώντας τις εξελίξεις στη μηχανική μάθηση, τα έμπειρα συστήματα και τα ασαφή γνωστικά δίκτυα έχουν ενσωματώσει προηγμένες τεχνικές εκμάθησης οι οποίες μπορούν να διαχειριστούν ακόμη και μικρές ποσότητες δεδομένων και να εκπαιδεύσουν επαρκώς ένα σύστημα, βρίσκοντας σημαντική και εκτεταμένη εφαρμογή σε πλήθος επιστημονικών πεδίων.

Η προθεσμία υποβολής υποψηφιοτήτων και δικαιολογητικών λήγει στις **24-8-2021.**

Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητας μέσω του ηλεκτρονικού συστήματος ΑΠΕΛΛΑ (http://apella.minedu.gov.gr) μέσα σε αποκλειστική προθεσμία δύο (2) μηνών από την ημερομηνία του εγγράφου της ανακοίνωσης της δημοσίευσης της Προκήρυξης αυτής στον Ημερήσιο Τύπο μαζί με όλα τα αναγκαία για την κρίση δικαιολογητικά.

 **Μαζί με την αίτηση πρέπει να υποβάλουν:**

1. Αντίγραφο δελτίου αστυνομικής ταυτότητας ή διαβατηρίου.
2. Αντίγραφο των πτυχίων και των τίτλων σπουδών τους. Αν οι τίτλοι σπουδών έχουν χορηγηθεί από Α.Ε.Ι. εξωτερικού θα πρέπει να υποβληθούν και οι σχετικές βεβαιώσεις ισοτιμίας από τον ΔΟΑΤΑΠ ή αντίγραφο της αίτησης για αναγνώριση της ισοτιμίας.
3. Βιογραφικό σημείωμα.
4. Αναλυτικό Υπόμνημα για τα υποβαλλόμενα πρωτότυπα επιστημονικά δημοσιεύματα.
5. Διδακτορική Διατριβή και άλλα επιστημονικά δημοσιεύματα.

Οι υποψήφιοι επίσης οφείλουν να αναρτούν στο Πληροφοριακό σύστημα ΑΠΕΛΛΑ και όλα τα απαραίτητα για την κρίση πρόσθετα δικαιολογητικά τα οποία πιστοποιούν τα προβλεπόμενα στο άρθρο 9 παρ. 1 και 2 του Ν. 4521/2018 (ΦΕΚ Α΄ 38) προσόντα εκλογής.

Η ως άνω αίτηση υποψηφιότητας και τα απαιτούμενα δικαιολογητικά υποβάλλονται αποκλειστικά και μόνο ηλεκτρονικά στο πληροφοριακό σύστημα ΑΠΕΛΛΑ. Η μη υποβολή της κατά τα ανωτέρω αίτησης εντός της ταχθείσης από την προκήρυξη προθεσμίας συνιστά λόγο απαραδέκτου της αίτησης.

Ο υποψήφιος που θα επιλεγεί για τη συγκεκριμένη θέση υποχρεούται να καταθέσει:

* Πιστοποίηση Υγείας για διορισμό, με προσκόμιση σχετικών ιατρικών πιστοποιητικών κατόπιν παραπεμπτικού εγγράφου της υπηρεσίας του Πανεπιστημίου που θα προβεί στην έκδοση της τελικής πράξης διορισμού.
* Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση της τελικής πράξης διορισμού. Προκειμένου για πολίτες κρατών-μελών της Ευρωπαϊκής Ένωσης, υποβάλλεται πιστοποιητικό της αρμόδιας αρχής του κράτους την ιθαγένεια του οποίου έχει ο υποψήφιος.
* Το αντίγραφο Ποινικού Μητρώου δικαστικής χρήσης και το πιστοποιητικό στρατολογικής κατάστασης τύπου Α΄ θα αναζητηθούν αυτεπαγγέλτως από την υπηρεσία που θα προβεί στην έκδοση της τελικής πράξης διορισμού.

 Με Υπεύθυνη Δήλωση του Ν. 1599/1986, οι υποψήφιοι δεσμεύονται ότι θα έχουν εκπληρώσει τις στρατιωτικές τους υποχρεώσεις ή θα έχουν απαλλαγεί νόμιμα από αυτές πριν την έκδοση της Πρυτανικής Πράξης διορισμού τους. Το κώλυμα της μη εκπλήρωσης των στρατιωτικών υποχρεώσεων δεν ισχύει για πολίτες κράτους-μέλους της Ευρωπαϊκής Ένωσης, στο οποίο δεν προβλέπεται όμοιο κώλυμα διορισμού.

 Οι ανωτέρω πολίτες οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών Ελληνικού A.E.I., ή απολυτήριο Ελληνικού Λυκείου ή εξαταξίου Γυμνασίου ή πιστοποιητικό ελληνομάθειας Γ1΄ επιπέδου από το Κέντρο Ελληνικής Γλώσσας, από το οποίο θα αποδεικνύεται η πλήρης γνώση και άνετη χρήση της Ελληνικής γλώσσας.

Η προκαλούμενη δαπάνη της οποίας το ύψος δεν μπορεί να προσδιοριστεί θα βαρύνει τον προϋπολογισμό του Υπουργείου Παιδείας και Θρησκευμάτων (ειδ. Φορέα 19-250 ΚΑΕ 0251).

 Ο ΠΡΥΤΑΝΗΣ

 Καθηγητής ΖΗΣΗΣ ΜΑΜΟΥΡΗΣ